Pietro Pace

Sir Pietro Pace (9 ta’ April 1831 – 29 ta’ Lulju 1914) kien prelat Malti li serva bħala Arċisqof Titulari ta’ Rodi u Isqof ta’ Malta mill-1889 sa mewtu fl-1914. 

 Bijografija 
Pietro Pace twieled ir-Rabat,Għawdex fid-9 ta’ April 1831 u tgħammed fl-istess jum fil-Bażilika ta’ San Ġorġ. Ġie ordnat saċerdot fl-1853 u ġie kkonsagrat bħala t-tielet Isqof ta’ Għawdex fil-Bażilika ta’ Sant’Ambrogio e Carlo al Corso f’Ruma mill-prelat Ingliż, Edward Henry Cardinal Howard, fit-8 ta’ April 1877. Huwa serva bħala Isqof t’Għawdex sa 1889 meta ġie trasferit għal Isqof ta’ Malta wara l-Arċisqof Carmelo Scicluna. Inħatar ukoll bħala l-Arċisqof Titulari ta’ Rodi. 

L-Isqof Pace miet fir-Rabat, Għawdex, fid-29 ta’ Lulju 1914.

 Referenzi 

Kategorija:Isqfijiet ta' Għawdex
Kategorija:Isqfijiet Maltin
Kategorija:Isqfijiet Kattoliċi Rumani tas-Seklu XIX
Kategorija:Isqfijiet Kattoliċi Rumani tas-Seklu XX
Kategorija:Għawdxin
Kategorija:Twieldu fl-1831
Kategorija:Mietu fl-1914